ΚΑΝΟΝΙΣΜΟΣ (ΕΚ) αριθ. 2491/96 ΤΗΣ ΕΠΙΤΡΟΠΗΣ της 23ης Δεκεμβρίου 1996 για τροποποίηση του κανονισμού (ΕΟΚ) αριθ. 2658/87 για τη δασμολογική και στατιστική ονοματολογία και το κοινό δασμολόγιο

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), όπως τροποποιήθηκε τελευταία από τον κανονισμό (ΕΚ) αριθ. 1734/96 της Επιτροπής (2), και ιδίως το άρθρο 9,

Εκτιμώντας:

ότι ο κανονισμός (ΕΟΚ) αριθ. 2654/95 της Επιτροπής (3), καθορίζει ορισμένα μέτρα σχετικά με την κατάταξη στη συνδυασμένη ονοματολογία, μεταξύ άλλων, προϊόντος υπό την ονομασία «σύστημα ανάγνωσης CD-ROM» και συστήματος αναπαραγωγής ήχου και εικόνας σε υπολογιστή («πολυμέσα») 7

ότι, από την 1η Ιανουαρίου 1996, ο κανονισμός (ΕΚ) αριθ. 3009/95 της Επιτροπής, της 22ας Δεκεμβρίου 1995, για την τροποποίηση του παραρτήματος Ι του κανονισμού (ΕΚ) αριθ. 2658/87 του Συμβουλίου (4), λαμβάνει υπόψη τις τροποποιήσεις που έχουν επέλθει στην ονοματολογία του εναρμονισμένου συστήματος ως επακόλουθο της σύστασης του συμβουλίου τελωνειακής συνεργασίας, της 6ης Ιουλίου 1993 7 ότι, μεταξύ των τροποποιήσεων που επήλθαν στην ονοματολογία του εναρμονισμένου συστήματος, είναι σκόπιμο να αναφερθεί η προσθήκη στο κεφάλαιο 84 νέας σημείωσης αριθ. 5 Δ, η οποία είναι δυνατόν να επηρεάσει την κατάταξη ορισμένων προϊόντων που μπορεί να αποτελέσουν μονάδες μνήμης αυτόματων μηχανών επεξεργασίας πληροφοριών, εκπληρώνοντας ταυτόχρονα μία ή περισσότερες άλλες λειτουργίες 7

ότι, για την εφαρμογή της σημείωσης αριθ. 5 Ε του κεφαλαίου, είναι δυνατόν να αποδειχθεί δυσχερής η διάκριση μεταξύ των συστημάτων ανάγνωσης οπτικών δίσκων ψηφιακής εγγραφής που προορίζονται για μία ειδική λειτουργία διαφορετική από εκείνη της επεξεργασίας πληροφοριών και εκείνων που έχουν σχεδιασθεί για την ανάγνωση σημάτων CD-ROM, CD-ήχου, CD-φωτογραφίας, και που αποτελούν πάντως μονάδες μνήμης κατά τη σημείωση αριθ. 5 Δ 7

ότι, για την ομοιόμορφη εφαρμογή της συνδυασμένης ονοματολογίας είναι σκόπιμο να διευκρινιστεί το εύρος του περιεχομένου του όρου «μονάδα μνήμης με οπτικούς δίσκους» 7 ότι, προς το σκοπό αυτό, είναι αναγκαίο να εισαχθεί συμπληρωματική σημείωση στο κεφάλαιο 84 της συνδυασμένης ονοματολογίας 7 ότι ο κανονισμός (ΕΟΚ) αριθ. 2658/87 πρέπει να τροποποιηθεί αναλόγως 7

ότι ο παρών κανονισμός καλύπτει τα προϊόντα που αναφέρονται στα σημεία 2 και 3 του προσαρτημένου πίνακα του κανονισμού (ΕΚ) αριθ. 2564/95 7

ότι οι διατάξεις του παρόντος κανονισμού είναι σύμφωνες προς τη γνώμη του τμήματος δασμολογικής και στατιστικής ονοματολογίας της επιτροπής τελωνειακού κώδικα,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο κεφάλαιο 84 της συνδυασμένης ονοματολογίας της συναπτόμενης στον κανονισμό (ΕΚ) αριθ. 2658/87 προστίθεται η ακόλουθη νέα συμπληρωματική σημείωση 2:

«2. Η διάκριση 8471 70 51 περιλαμβάνει επίσης τα συστήματα ανάγνωσης CD-ROM που συνιστούν μονάδες μνήμης για αυτόματες μηχανές επεξεργασίας πληροφοριών, που συνίστανται από μονάδες οδήγησης, οι οποίες έχουν σχεδιαστεί για την ανάγνωση σημάτων CD-ROM, CD-ήχου, CD-φωτογραφίας και που φέρουν είσοδο για ακουστικά, σύστημα ρύθμισης έντασης ήχου ή πλήκτρο έναρξης/παύσης λειτουργίας.»

Άρθρο 2

Στον πίνακα τον προσαρτημένο στον κανονισμό (ΕΚ) αριθ. 2564/95, απαλείφονται τα σημεία 2 και 3.

Άρθρο 3

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1997.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 23 Δεκεμβρίου 1996.

Για την Επιτροπή

Mario MONTI

Μέλος της Επιτροπής

(1) ΕΕ αριθ. L 256 της 7. 9. 1987, σ. 1.

(2) ΕΕ αριθ. L 238 της 19. 9. 1996, σ. 1.

(3) ΕΕ αριθ. L 262 της 1. 11. 1995, σ. 25.

(4) ΕΕ αριθ. L 319 της 30. 12. 1995, σ. 1.